དེང་སྐབས་ཀུན་ཀྱང་ཚོགས་འབྲེལ་དང་དཔལ་འབྱོར་ལམ་ལུགས་ནང་དུ་ཐིམ་བཞིན་ཡོད་པས་སྨན་ཁང་དག་ཀྱང་དཔལ་འབྱོར་འདུ་འགོད་དང་ཕྱི་ཚོང་ནང་འདྲེན་གྱི་དྲ་བ་ལས་ཐར་ས་མེད་ལ།ཆེས་བག་ཚ་དང་ཡ་ང་མེད་པའི་ཚོང་འབྲེལ་གྱི་བྱེད་ཐབས་དེ་འདྲ་ཡང་སྨན་ཁང་དང་ཨེམ་ཆི་ཚོས་ལག་བསྟར་བྱས་ཏེ་ནད་པའི་ལུས་ཟུངས་ཟད་པ་འདྲ་བར་གསག་གསག་པའི་སྒོར་རྡོག་རེ་རེ་བཞིན་ཆུ་ནང་ཕོངས་པ་ལྟར་མེད་བརླག་དང་རླུང་ལ་སྐུར་བཞིན་ཡོད་འདུགཨེམ་ཆི་ཚོས་མགོ་ནད་ལ་རྐང་རིས་གློག་དཔར་བརྒྱབ་གཅུག་པ་དང་།རྐང་ནད་ལ་གཟུགས་པོ་ཡོངས་རྫོགས་བརྟག་དཔྱད་བྱོས་ཟེར་བའི་ལམ་སྟོན་དེ་དག་གིས་ནད་པའི་དངུལ་སྒོར་འཛད་པ་དང་བརྟག་དཔྱད་ཁང་གི་ཚོང་སྒོ་ལ་བྲེལ་བྲེལ་ཚུབ་ཚུབ་ཀྱི་མ་དངུལ་ཞལ་འདེབས་ཕུལ་མཁན་ཇེ་མང་ནས་ཇེ་མང་དུ་གཏོང་བཞིན་ཡོད།དེ་སྔོན་ཨ་མེ་རི་ཀ་ནས་སྐྲན་ནད་ཀྱིས་ཟིན་པའི་བོད་ཀྱི་བྱིས་པ་ཞིག་གི་ཨ་ཕས་ནད་ཀྱིས་མི་གསོད་པ་མ་ཡིན་པར་ན་ཚ་བཅོས་ཐབས་ཀྱིས་མི་གསོད་བཞིན་འདུག་ཅེས་རང་གི་མྱོང་བ་དེ་བཤད་འདུག